ਯੂਰੀ ਜ਼ਿਵਾਗੋ

ਯੂਰੀ ਐਂਡਰੀਵਿਚ ਜ਼ਿਵਾਗੋ ਬੋਰਿਸ ਪਾਸਤਰਨਾਕ ਦੇ 1957 ਦੇ ਨਾਵਲ ਡਾਕਟਰ ਜ਼ਿਵਾਗੋਦਾ ਮੁੱਖ ਪਾਤਰ ਅਤੇ ਸਿਰਲੇਖ ਵਾਲਾ ਪਾਤਰ ਹੈ। 

ਯੂਰੀ ਜ਼ਿਵਾਗੋ, ਡਾਕਟਰ ਅਤੇ ਕਵੀ, ਲਗਭਗ ਰਹੱਸਵਾਦ ਦੀ ਹੱਦ ਤੱਕ  ਸੰਵੇਦਨਸ਼ੀਲ ਹੈ। ਜ਼ਿਵਾਗੋ ਦਾ ਆਦਰਸ਼ਵਾਦ ਅਤੇ ਅਸੂਲ ਪਹਿਲੇ ਵਿਸ਼ਵ ਯੁੱਧ, ਫਰਵਰੀ ਅਤੇ ਅਕਤੂਬਰ ਇਨਕਲਾਬਾਂ, ਬਾਅਦ ਵਿੱਚ ਰੂਸੀ ਘਰੇਲੂ ਯੁੱਧ, ਅਤੇ ਲਾਲ ਆਤੰਕ ਦੀ ਲਗਾਤਾਰ ਬੇਰਹਿਮੀ ਦੇ ਉਲਟ ਖੜ੍ਹੇ ਹਨ। ਨਾਵਲ ਦਾ ਇੱਕ ਮੁੱਖ ਥੀਮ ਇਹ ਹੈ ਕਿ ਕਿਵੇਂ ਰਹੱਸਵਾਦ ਅਤੇ ਆਦਰਸ਼ਵਾਦ ਨੂੰ ਬਾਲਸ਼ਵਿਕ ਅਤੇ ਵਾਈਟ ਆਰਮੀ ਦੋਵੇਂ ਇੱਕੋ ਤਰ੍ਹਾਂ ਤਬਾਹ ਕਰਦੇ ਹਨ, ਕਿਉਂਕਿ ਦੋਵੇਂ ਧਿਰਾਂ ਭਿਆਨਕ ਅੱਤਿਆਚਾਰ ਕਰਦੀਆਂ ਹਨ।  ਜ਼ਿਵਾਗੋ ਦਾ ਵਿਆਹ ਉਸਦੀ ਗੋਦ ਲਈ ਭੈਣ ਟੋਨੀਆ ਗਰੋਮੇਕੋ ਨਾਲ ਹੋਇਆ ਹੈ, ਜਿਸ ਤੋਂ  ਉਸਦਾ ਇੱਕ ਪੁੱਤਰ ਅਤੇ ਇੱਕ ਧੀ ਹੈ। ਉਸਦਾ ਪਾਸ਼ਾ ਐਂਤੀਪੋਵ/ਸਤਰੇਲਨੀਕੋਵ ਦੀ ਪਤਨੀ ਲਾਰਾ ਐਂਤੀਪੋਵਾ ਨਾਲ ਅਫੇਅਰ ਹੈ, ਜਿਸ ਤੋਂ ਉਸਦੀ ਇੱਕ ਧੀ ਹੈ। ਜ਼ਿਵਾਗੋ ਦੀ ਜ਼ਿਆਦਾਤਰ ਕਵਿਤਾ ਲਾਰਾ ਤੋਂ ਪ੍ਰੇਰਿਤ ਹੈ।

 ਹੋਰ ਮੀਡੀਆ ਵਿੱਚ 
ਯੂਰੀ ਜ਼ਿਵਾਗੋ ਦਾ ਰੋਲ 1965 ਦੀ ਫਿਲਮ ਵਿੱਚ ਉਮਰ ਸ਼ਰੀਫ,  2002 ਦੀ ਟੈਲੀਵਿਜ਼ਨ ਲੜੀ ਵਿੱਚ ਹੈਂਸ ਮੈਥੇਸਨ,   ਅਤੇ 2006 ਦੀ ਟੈਲੀਵਿਜ਼ਨ ਲੜੀ ਵਿੱਚ ਓਲੇਗ ਮੇਨਸ਼ੀਕੋਵ ਵਰਗੇ ਕਲਾਕਾਰਾਂ ਨੇ  ਨਿਭਾਇਆ  ਹੈ। 

 ਹੁੰਗਾਰਾ 
ਕਿਰਦਾਰ ਨੂੰ ਖੂਬ ਸਲਾਹਿਆ ਗਿਆ।   

 ਹਵਾਲੇ 

ਸ਼੍ਰੇਣੀ:ਸਾਹਿਤ ਵਿੱਚ ਕਾਲਪਨਿਕ ਰੂਸੀ ਲੋਕ